Diari Oficial de la Generalitat Valenciana


Sumari del DOGV 4771, del 09-06-2004 (2004/5795)

Informació pública de les bases que han de regir el concurs oposició per a proveir en propietat dues places d'auxiliars d'Informació Turística, vacants en la plantilla de personal funcionari d'este patronat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4771

Data del DOGV
:   09-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5795


Data del document
:   11-05-2004

Organisme emissor
:   Patronat Municipal de Turisme de Peniscola

Tipus de document
:   Convocatòria

Descriptors 

:   * Peníscola
    * professió del turisme
    * concurs administratiu
    * administració local

Informació pública de les bases que han de regir el concurs oposició per a proveir en propietat dues places d'auxiliars d'Informació Turística, vacants en la plantilla de personal funcionari d'este patronat. [2004/F5795]
  
Primera. Objecte de la convocatòria
  
1.1. És objecte de la present convocatòria la provisió en propietat, pel procediment de concurs oposició, de dues places d'auxiliar d'informació turística, pertanyents a l'escala d'administració general, subescala auxiliar, grup D de titulació de l'article 25 de la Llei 30/1984, de 2 d'agost.
  
1.2. Les presents places estan incloses en l'oferta d'ocupació pública de l'any 2004, i dotades pressupostàriament.
  
1.3. La jornada laboral, retribucions i condicions de treball seran:
  
1.3.1. La jornada laboral establida serà de 37 hores i 30 minuts setmanals, sense perjuí de la distribució horària en jornada partida, incloent diumenges i dies festius, amb disponibilitat horària per a l'assistència a fires o qualsevol altra actuació en què participe el Patronat Municipal de Turisme i requerisca la seua presència.
  
1.3.2. Les retribucions seran les corresponents a la seua categoria professional, d'acord amb les consignacions previstes en els corresponents pressuposts generals del patronat per a cada exercici, sense perjuí dels acords específics sobre el particular.
  
1.3.3. Els llocs de treball estan destinats i incorporats al Patronat Municipal de Turisme de Peñíscola, i les funcions a exercir seran les mateixes previstes en el Catàleg de Llocs de Treball del Patronat Municipal de Turisme de Peñíscola per al lloc d'auxiliar d'informació turística.
  
Segona. Requisits dels aspirants
  
Per a prendre part en el procés selectiu serà necessari reunir els següents requisits:
  
- Ser espanyol/a o de nacionalitat d'un dels restants estats membres de la Unió Europea o d'aquells estats a què els siga d'aplicació la lliure circulació de treballadors en els termes previstos en la llei estatal que regula la matèria.
  
- Tindre complits els 18 anys d'edat.
  
- No patir cap malaltia o defecte físic o psíquic que impedisca l'exercici de les funcions.
  
- No haver sigut separat, mitjançant expedient disciplinari, del servici de l'administració pública, ni trobar-se inhabilitat per a l'exercici de funcions públiques.
  
- Estar en possessió del títol de Graduat Escolar, Formació Professional de Primer Grau o equivalent, o en condicions d'obtindre'l en la data en què acabe el termini de presentació d'instàncies.
  
Tots els requisits enumerats en esta base hauran de posseir-se el dia de finalització del termini de presentació d'instàncies i mantindre's fins al moment de la presa de possessió.
  
Tercera. Forma i termini de presentació d'instàncies i documentació annexa
  
Les instàncies per a sol·licitar prendre part en les proves selectives, hauran d'ajustar-se al model oficial que serà subministrat en el Registre General del Patronat Municipal de Turisme (annex IV).
  
Les instàncies podran presentar-se en el Registre General del Patronat o en la forma que determina l'article 38.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptats des del següent al de la publicació de l'extracte de la convocatòria en el Boletín Oficial del Estado.
  
A la instància s'adjuntarà:
  
a) Fotocòpia compulsada del DNI.
  
b) Resguard acreditatiu de l'ingrés bancari realitzat en el compte nombre 9037084070 de l'oficina de Caja Madrid, sucursal de Peñíscola, efectuat directament o per transferència de l'import dels drets d'examen, que es fixen en 30 euros. Podrà acompanyar-se, si és procedent, resguard del gir postal o telegràfic del seu abonament. En el dit resguard haurà de fer-se constar la convocatòria a què correspon l'ingrés. Els citats drets d'examen només seran tornats als que no siguen admesos en el procediment selectiu per falta d'algun dels requisits exigits per a prendre-hi part.
  
c) A les instàncies s'adjuntarà la documentació acreditativa dels mèrits al·legats per l'aspirant (documents originals o fotocòpies compulsades). Esta documentació haurà d'acompanyar-se a la instància en sobre tancat que podrà ser lacrat. No es tindrà en compte mèrit algun que no s'acredite en eixe moment.
  
La documentació serà tornada als concursants que no resulten seleccionats, una vegada siga ferma la resolució del concurs oposició.
  
Quarta. Admissió d'aspirants
  
Expirat el termini d'admissió d'instàncies, per resolució de la Presidència s'aprovarà la llista provisional d'aspirants admesos i exclosos, que es farà pública en el Butlletí Oficial de la Província de Castelló i tauler d'anuncis del Patronat Municipal de Turisme de Peñíscola i en el de l'Ajuntament de Peñíscola, i es concedirà el termini de 10 dies hàbils per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut el dit termini, sense que es formule cap reclamació, s'entendrà definitiva la dita llista, i la Presidència resoldrà les reclamacions presentades.
  
En la resolució per la qual s'aprove la llista definitiva, que es publicarà així mateix en els llocs indicats per a la llista provisional, es determinarà la composició del tribunal qualificador, la data, l'hora i el lloc de celebració del primer exercici de les proves selectives.
  
L'orde d'intervenció en els aspirants en totes les proves selectives que se celebren començarà per la lletra «B», seguint l'orde alfabètic de cognoms, de conformitat amb la Resolució de 25 de març del 2004, de la Conselleria de Justícia i Administracions Públiques.
  
Cinquena. Tribunal Qualificador
  
El Tribunal Qualificador estarà compost pels següents membres:
  
- President: el del Patronat o membre del Consell d'Administració del Patronat en qui delegue, que haurà de tindre la condició de regidor de l'Ajuntament de Peñíscola.
  
- Secretari: el del Patronat o funcionari d'este en qui delegue, amb veu i sense vot.
  
- Vocals:
  
· Un representant de l'administració del Govern de la Generalitat Valenciana.
  
· Un representant designat per l'Agència Valenciana de Turisme.
  
· Un representant del professorat oficial designat per l'Institut Valencià d'Administració Pública.
  
· Un funcionari de l'Ajuntament de Peñíscola designat pels representants del personal funcionari d'este.
  
La designació dels membres del tribunal inclourà la dels respectius suplents.
  
El Patronat sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents a la recepció de la sol·licitud.
  
A excepció del president, els vocals del tribunal posseiran igual o superior titulació acadèmica que l'exigida per al lloc de treball oferit.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament, i serà necessària la presència, en tot cas, del president i del secretari o de qui legalment els substituïsquen.
  
El tribunal podrà demanar l'assistència tècnica de personal especialitzat en les matèries pròpies de l'examen per a ajuda tècnica al tribunal, amb veu però sense vot.
  
Les decisions es prendran per majoria de vots dels membres, i resoldrà en cas d'empat el vot de qui actue com a president.
  
Els membres del tribunal podran ser recusats pels aspirants, de conformitat amb el que es preveu en els articles 28 i 29 de la Llei 30/1992.
  
Als efectes del que disposa l'annex IV del Reial Decret 462/2002, de 24 de maig, el tribunal que actua en esta selecció tindrà la categoria tercera de les arreplegades en aquell, tant de respecte de les assistències dels membres del tribunal com dels assessors especialistes.
  
Sisena. Començament i desenvolupament de les proves
  
Els opositors seran convocats per a cada exercici en crida única, excepte cas de força major, degudament justificat i apreciat lliurement pel tribunal. La no-presentació d'un aspirant en el moment de ser cridat a qualssevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procediment selectiu.
  
En qualsevol moment el tribunal podrà requerir als aspirants que acrediten la seua identitat, al fi de la qual hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de Castelló.
  
Estos anuncis hauran de fer-se públics pel tribunal en el tauler d'edictes del Patronat Municipal de Turisme de Peñíscola i de l'Ajuntament de Peñíscola.
  
Setena. Fase d'oposició
  
7.1. Primer exercici: de caràcter obligatori i eliminatori, compost de dues parts:
  
7.1.1. Primera part. Coneixement escrit de dos idiomes a elegir entre els idiomes anglés, francés i alemany.
  
- Consistirà en una redacció en cada un dels dos idiomes, sobre un tema lliurement elegit pel tribunal abans de la celebració de l'exercici, durant un període màxim de 30 minuts per a cada idioma. Esta prova es valorarà de 0 a 5 punts per a cada un dels dos idiomes.
  
Per a superar esta primera part, serà necessari aconseguir un mínim de 2,5 punts, respectivament en cada un dels idiomes.
  
7.1.2. Segona part. Coneixement oral de dos idiomes a elegir entre els idiomes anglés, francés i alemany.
  
- Consistirà a realitzar una prova oral, amb l'objecte de demostrar el domini dels dos idiomes elegits. Es valorarà la pronunciació, expressió i comprensió, durant un període màxim de 10 minuts, per a cada idioma. La prova es valorarà de 0 a 5 punts per a cada un dels idiomes.
  
Per a superar esta segona part, serà necessari aconseguir un mínim de 2,5 punts respectivament en cada un dels idiomes.
  
7.2. Segon exercici: de caràcter obligatori i eliminatori, consistirà en la traducció del castellà al valencià i viceversa d'uns texts administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració serà determinada pel tribunal en funció del text elegit.
  
Es qualificarà el present exercici fins a un màxim de 5 punts. Per a superar esta part, serà necessari aconseguir un mínim de 2,5 punts.
  
7.3. Tercer exercici: de caràcter igualment obligatori i eliminatori, consistent a exposar per escrit tres temes extrets a la sort, un de cada annex entre els compresos en el programa (annexos I, II i III), en un període màxim de dues hores.
  
Este exercici es qualificarà fins a un màxim de 10 punts, i seran eliminats els opositors que no aconseguisquen un mínim de 5 punts.
  
7.4. Quart exercici: de caràcter igualment obligatori i eliminatori, consistent a resoldre en un període màxim d'una hora, un supòsit pràctic plantejat pel tribunal al començament de l'exercici, que versarà sobre les matèries de l'annex I o II d'esta convocatòria.
  
Este exercici es qualificarà fins a un màxim de 10 punts, i seran eliminats els opositors que no aconseguisquen un mínim de 5 punts.
  
7.5. Cinqué exercici: de caràcter obligatori i eliminatori per a tots els aspirants, consistirà en la realització de tres proves, per a demostrar els seus coneixements en les ferramentes d'ofimàtica Word 97, Excel 97 i Access 97.
  
La duració d'esta prova serà fixada pel tribunal. La puntuació màxima per este exercici serà de 5 punts.
  
Huitena. Fase de concurs
  
Només es qualificaran els mèrits aportats pels aspirants que hagen superat la fase d'oposició.
  
Es valoraran els mèrits aportats segons la següent escala:
  
a) Per servicis prestats es valoraran, per cada mes treballat, de la següent forma:
  
1. En ajuntaments i en la mateixa categoria i/o especialitat de la plaça oferida: 0,30 punts.
  
2. En altres administracions públiques i en la mateixa categoria i/o especialitat de la plaça oferida: 0,25 punts.
  
3. En altres institucions públiques o privades i en la mateixa categoria i/o especialitat de la plaça oferida: 0,20 punts.
  
4. En ajuntaments i en distinta categoria i/o especialitat de la plaça oferida: 0,15 punts.
  
La puntuació màxima per servicis prestats serà de: 2,5 punts.
  
b) Per estar en possessió de la següent titulació:
  
1. Per estar en possessió del títol de Tècnic d'Empreses i Activitats Turístiques o de Diplomat en Turisme: 5 punts.
  
2. Per estar en possessió del títol de Guia Turístic homologat per la Generalitat Valenciana: 3 punts.
  
3. Per estar en possessió del títol Superior d'idiomes expedit per l'Escola Oficial d'Idiomes, per cada una de les llengües oficials de la Unió Europea: 0,50 punts.
  
4. Per estar en possessió del títol Elemental d'idiomes expedit per l'Escola Oficial d'Idiomes, per cada una de les llengües oficials de la Unió Europea: 0,25 punts.
  
En el cas de tindre estos dos títols, referits en els punts 3 i 4, d'una mateixa llengua es valorarà únicament el superior.
  
c) Per assistència a cursos relacionats amb turisme, impartits per organismes dependents de qualssevol de les administracions públiques, tant europea, estatal, autonòmica, com a local, a raó de:
  
1. Duració entre 10 i 30 hores lectives: 0,50 punts.
  
2. Duració entre 31 i 100 hores lectives: 0,75 punts.
  
3. Duració entre 101 i 150 hores lectives: 1,00 punt.
  
4. Duració entre 151 i 200 hores lectives: 1,25 punts.
  
5. Duració entre 201 i 250 hores lectives: 1,50 punts.
  
6. Duració superior a 251 hores lectives 2,00 punts.
  
La puntuació màxima per assistència a cursos serà de 2 punts.
  
d) Els coneixements de valencià acreditat amb certificat expedit o homologat per la Junta Qualificadora de Coneixements del Valencià d'acord amb el següent barem:
  
- Coneixements Orals: fins a 0,25 punts.
  
- Coneixements de Grau Elemental: fins a 0,50 punts.
  
- Coneixements de Grau Mitjà: fins a 0,75 punts.
  
- Coneixements de Grau Superior: fins a 1 punt.
  
Per al supòsit d'estar en possessió de diversos certificats únicament es valorarà el de màxima puntuació.
  
Novena. Qualificació dels exercicis
  
Les qualificacions de tots els exercicis s'obtindran sumant les puntuacions atorgades pels distints membres del tribunal i dividint el total pel nombre de membres assistents, sent el quocient la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades en el tauler d'edictes de la corporació.
  
L'orde de qualificació definitiva estarà determinat per la suma de les puntuacions obtingudes en la fase d'oposició i la de concurs.
  
En els supòsits d'empat en les qualificacions finals, el tribunal aplicarà les següents regles:
  
a) S'elevarà proposta de nomenament a favor de qui tinga millor puntuació en la fase d'oposició.
  
b) Si persistix l'empat s'elevarà proposta de nomenament a favor de qui haja obtingut millor puntuació en el supòsit pràctic (quart exercici).
  
c) Si persistix l'empat, s'elevarà proposta de nomenament a favor de què posseïsca major puntuació en l'apartat b) de la fase de concurs (titulació).
  
d) Si encara continuara l'empat, es proposarà a l'aspirant que haja obtingut major puntuació en l'apartat a) de la fase de concurs (servicis prestats).
  
e) Si continua l'empat, el tribunal realitzarà una entrevista amb els aspirants, i es valorarà la idoneïtat i aptitud d'estos en relació amb les funcions a desenvolupar, i proposarà l'aspirant que considere més idoni.
  
Deu. Relació d'aprovats. Presentació de documentació
  
Acabats tots els exercicis de l'oposició i valorats els mèrits de la fase de concurs, el tribunal publicarà la relació d'aprovats, per orde de puntuació, en el tauler d'anuncis de la corporació, que no podrà ser superior al nombre de places convocades, i elevarà la dita relació junt amb l'acta de l'última sessió al Consell d'Administració del Patronat perquè formule les corresponents propostes de nomenament a l'Alcaldia.
  
Els aspirants proposats presentaran en la Secretaria del Patronat els documents acreditatius de les condicions exigides en la convocatòria, dins del termini de 20 dies naturals, comptats a partir del següent a la publicació de la relació d'aspirants aprovats. Estos documents són els següents:
  
1. Còpia autèntica o fotocòpia, que haurà d'acompanyar-se de l'original per a la seua compulsa, del títol exigit.
  
2. Declaració jurada de no haver sigut separat mitjançant expedient disciplinari del servici de qualsevol administració pública, ni trobar-se inhabilitat per a l'exercici de funcions públiques.
  
3. Certificat mèdic acreditatiu de no patir cap malaltia o defecte físic que impedisca l'acompliment de les funcions públiques.
  
Qui estiguera en la condició de funcionari públic estarà exempt de justificar documentalment les condicions i requisits ja demostrats per a obtindre el seu anterior nomenament. En tot cas, haurà de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Qui dins del termini indicat, i excepte els casos de força major, degudament acreditats, no presentara la documentació o no reunira els requisits exigits, no podrà ser nomenat, i quedaran anul·lades i sense efecte totes les actuacions anteriors.
  
Complits els requisits precedents, per l'Alcaldia s'efectuarà el nomenament dels aspirants proposats, els quals hauran de prendre possessió del càrrec en el termini de 20 dies hàbils, comptats a partir del dia següent a aquell en què li siga notificat.
  
Si un aspirant proposat no pren possessió, excepte en els casos de força major, se'l considerarà desistit en els seus drets.
  
Onze. Altres facultats del tribunal
  
El tribunal queda facultat per a resoldre els dubtes que es presenten i prendre els acords necessaris per al bon orde del concurs oposició en tot allò no previst en estes bases.
  
Dotze. Recursos
  
La present convocatòria, les seues bases i tots els actes administratius que es deriven d'estes i de l'actuació del tribunal, podran ser impugnats pels interessats en els casos i en la forma establides en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tretze. Publicació
  
Les presents bases es publicaran en el Butlletí Oficial de la Província de Castelló i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Matèries comunes
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La corona. El poder legislatiu.
  
Tema 4. El govern i l'administració de l'estat.
  
Tema 5. Organització territorial de l'estat. Estatuts d'autonomia. El seu significat.
  
Tema 6. L'Estatut d'Autonomia de la Comunitat Valenciana.
  
Tema 7. L'administració pública en l'ordenament espanyol. Administració de l'estat. Administracions autonòmiques. Administració local. Administració institucional i corporativa.
  
Tema 8. El municipi. El terme municipal. La població. L'empadronament.
  
Tema 9. Organització municipal. Competències.
  
Tema 10. Procediment administratiu local. Registre d'entrada i eixida de documents. Requisits de presentació de documents. Comunicacions i notificacions.
  
ANNEX II
  
Matèries específiques
  
Tema 1. Competències de la Comunitat Valenciana en matèria turística. L'Agència Valenciana del Turisme: funcions i organització.
  
Tema 2. Ordenació turístiques dels establiments hotelers de la Comunitat Valenciana.
  
Tema 3. Ordenació d'apartaments turístics, viles, xalets, bungalous i semblants a la Comunitat Valenciana.
  
Tema 4. Ordenació turística de restaurants, cafeteries i bars a la Comunitat Valenciana.
  
Tema 5. Legislació turística que afecte a agències de viatges a la Comunitat Valenciana.
  
Tema 6. Ordenació turística de càmpings i zones d'acampada a la Comunitat Valenciana.
  
Tema 7. Ordenació dels allotjaments turístics rurals en l'interior de la Comunitat Valenciana.
  
Tema 8. Oficines d'informació de turisme. Classes i funcions. La Xarxa Tourist Info de l'Agència Valenciana del Turisme.
  
Tema 9. Les funcions d'informació i atenció al ciutadà. Tramitació de reclamacions, queixes i suggeriments.
  
Tema 10. Fires de turisme. Classes i característiques.
  
Tema 11. Convencions i congressos. Nous mercats turístics.
  
Tema 12. Tendències turístiques emergents: l'ecoturisme; turisme esportiu, turisme d'aventura, turisme rural i el turisme urbà.
  
Tema 13. Història i geografia de la Comunitat Valenciana.
  
Tema 14. Principals festes i esdeveniments de la Comunitat Valenciana.
  
Tema 15. La Comunitat Valenciana com a conjunt de destins turístics. Zones turístiques.
  
Tema 16. Elements naturals i paisatgístics d'interés turístic en la província de Castelló.
  
ANNEX III
  
Matèries addicionals
  
Tema 1. Història, geografia i comunicacions de Peñíscola. El terme municipal de Peñíscola. Extensió, clima, orografia.
  
Tema 2. Nucli urbà i platges. Guia de carrers i urbanitzacions (denominació i localització).
  
Tema 3. Informació turística sobre Peñíscola, recursos turístics, paratges naturals, gastronomia, festes, activitats esportives i culturals i excursions d'un dia.
  
Tema 4. Programa d'activitats realitzades pel Patronat de Turisme.
  
Tema 5. Projecció futura del municipi de Peñíscola en matèria turística.
  
ANNEX IV
  
Sol·licitud d'admissió de proves selectives del Patronat Municipal de Turisme de Peñíscola
  
Convocatòria:
  
Denominació de la plaça: auxiliar d'Informació Turística
  
Forma d'accés: concurs oposició lliure
  
Dades personals:
  
(Nom) ..., amb domicili en ..., carrer/plaça ..., nombre ..., DNI nombre ... i telèfon nombre ...
  
Exposa:
  
Assabentat de la convocatòria per a proveir en propietat una plaça d'auxiliar d'Informació Turística, vacant en la plantilla de personal funcionari del Patronat Municipal de Turisme de Peñíscola, declara que reunix les condicions i requisits exigits per a l'ingrés en la funció pública, i els especialment assenyalats en la convocatòria efectuada, i es compromet a provar documentalment totes les dades que figuren en la citada convocatòria i en esta sol·licitud.
  
En virtut d'això, sol·licita ser admés a les proves selectives a què es referix la present instància, a què s'adjunta la documentació acreditativa dels mèrits al·legats següents:
  
Mèrits de la fase de concurs (si falta espai afegir al dors):
  
Els dos idiomes elegits per a la realització de l'exercici previst en la base 7.1 són els següents: ...
  
Peñíscola, ... d ... de 2004
  
President del Patronat Municipal de Turisme de Peñíscola
  
Diligència. Per a fer constar que les anteriors bases, contingudes en set folis i que consten de 13 clàusules, han sigut aprovades pel Consell d'Administració del Patronat Municipal de Turisme, en la sessió de data 10 de maig de 2004.